Ալեքս Տեյշեյրա

Ալեքս Տեյշեյրա Սանտոս (, ), բրազիլացի ֆուտբոլիստ, Դոնեցկի «Շախտյորի» կիսապաշտպանը։

Կենսագրություն

Ակումբային կարիերա 
Ալեքսն իր կարիերան սկսել է «Դուկի դի Կաշիաս» ֆուտբոլային ակումբի երիտասարդական թիմում։ Երբ նա 10 տարեկան էր, «Դուկին» ընկերական խաղ խաղաց «Վասկո դա Գամայի» հասակակիցների հետ, որոնք խաղից անմիջապես հետո նրան հրավիրեցին իրենց մոտ։ 14 տարեկանից Ալեքսը սկսել է խաղալ Բրազիլիայի ամենաերիտասարդ հավաքականում, ինչը նրան բերեց շատ ակումբների ուշադրությանը։ 2006 թվականի սկզբին անգլիական «Մանչեսթեր Յունայթեդը» Ալեքսին առաջարկություն արեց, բայց «Վասկոն» մերժեց եվրոպական ակումբին։ 2007 թվականին մեկ այլ անգլիական ակումբ՝ «Չելսին», Ալեքսի տրանսֆերի 50%-ի համար առաջարկեց 4 միլիոն եվրո, բայց նույնպես մերժվեց։

2008 թվականի հունվարին Ալեքսը տեղափոխվեց ակումբի հիմնական կազմ։ Հունվարի 10-ին, Դուբայի ցուցահանդեսային մրցաշարի խաղարկության ժամանակ, Համբուրգի դեմ խաղում, հիմնական կազմում կայացավ Ալեքսի դեբյուտը, որում նա կատարեց գոլային փոխանցում։ Նույն մրցաշարում Ալեքսը ակումբի հետ կնքեց 5 տարյա պայմանագիր, այն հնարավորությամբ, որ կարող է ակումբից հեռանալ 100 միլիոն բրազիլական ռեալի կամ 39 միլիոն եվրոյի դեմ։ 2009 մրցաշրջանում «Վասկոն», որը մեկ տարի առաջ դուրս էր մնացել Սերիա A-յից, ժամանակից շուտ հաղթեց Սերիա B-ն, որին նպաստեց նաև Ալեքսի խաղը։

2009 թվականի դեկտեմբերի 21-ին Ալեքսը «Դոնեցկի Շախտյորի» հետ կնքեց 5-ամյա պայմանագիր։ Տրանֆերի արժեքը կազմեց 6 միլիոն եվրո։

Կարիերան հավաքականում 
Խաղացել է մինչև 15 և մինչև 17 տարեկանների հավաքականներում։ Հարավային Ամերիկայի չեմպիոն երկու տարիքային խմբերում (տիտղոսները նվաճել են համապատասխանաբար 2005 և 2007 թվականներին)։ 2009 թվականի երիտասարդական համաշխարհային առաջնության (մինչև 20 տարեկանների) արծաթե մեդալակիր։ Այդ մրցաշարում խփել է 3 գոլ, բայց Գանայի դեմ եզրափակիչ խաղի հետխաղյա 11 մետրանոցը չի կարողացել խփել։

Վիճակագրություն

Ակումբային 
Թարմացվել է 6 հունիսի, 2015 թվական

 Այլ-Ուկրաինայի Սուպերգավաթ և Կարիոկայի Լիգա

Ձեռքբերումներ 
 Ուկրաինայի չեմպիոն (5)։ 2009/10, 2010/11, 2011/12, 2012/13, 2013/14
 Ուկրաինայի առաջնության արծաթե մեդալակիր (1)։ 2014/15
 Ուկրաինայի գավաթի հաղթող (3)։ 2010/11, 2011/2012, 2012/13
 Ուկրաինայի գավաթի ֆինալիստ (2)։ 2013/14, 2014/15
 Ուկրաինայի սուպերգավաթի հաղթող (3)։ 2010, 2012, 2013

Ծանոթագրություններ

Արտաքին հղումներ 
  
  
 Պրոֆիլը soccerway.com կայքում
 Պրոֆիլը «Շախտյորի» պաշտոնական կայքում 
 Պրոֆիլը transfermarkt.com կայքում

Դուկի դի Կաշիաս քաղաքում ծնվածներ
Բրազիլացի ֆուտբոլիստներ
Շախտյոր Դոնեցկի ֆուտբոլիստներ
Ֆուտբոլի կիսապաշտպաններ